Tesarius

Tesarius er en slekt av biller som hører til familien skarabider (Scarabaeidae).

Utseende 
Små (2,8 - 3,6 millimeter), brede, blanke, rødbrunlige til svarte gjødselbiller. Oversiden er kraftig punktert, dekkvingene hvelvede, litt pæreformede, med kraftige punktstriper. På pronotum danner punktene gjerne fordypede furer. Hodet har grynete overflate, fasettøynene er sterkt reduserte, litegrann innbuktet foran.

Levevis 
Artene lever på sandete steder, både ved kysten og innenlands.

Utbredelse 
Slekten har en spesiell utbredelse, den forekommer naturlig i det vestlige Nord-Amerika og på Tasmania. I nyere tid er den innført til England, New Zealand og Chile.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Psammodiini Mulsant, 1842 
 Understammen Psammodiina
 Slekten Tesarius Rakovič, 1981 
 Tesarius caelatus (LeConte, 1857)
 Tesarius doyeni (Cartwright, 1977)
 Tesarius mcclayi (Cartwright, 1955)
 Tesarius oregonensis (Cartwright, 1955)
 Tesarius sulcipennis (Lea, 1904)

Kilder 
 biolib.cz - Oversikt over stammer og slekter
 Generic Guide to New World Scarab Beetles - Tesarius

Eksterne lenker 
 bugguide.net - bildegalleri over nordamerikanske arter
 
 

Gjødselbiller
Biller formelt beskrevet i 1981
Dyr formelt beskrevet av Miloslav Rakovič